Unnerm Lije-Lui XIV, em "Sunnekeenisch" isses donn fer uns gonz schlimm worn: dem soi Grieschsminischder Luvoa hod uns mid "brûlez le Palatinat!", dt.: "Brennt die Pfalz  nieder!", "Duud die Palz abfaggle!" dän Mordbränna Mellag ("Mélac") gschigd. Dea hod 1688 midde Rhoiamee Baade un uns uhne Grieschsärglärung iwwafalle un unsa eh schun kabudnes Lond bis 1697 nuch mecha väwieschd - des is aach dea Vabräscha, däwus [[|Heidelberscha Schloß|Heidelberscha Schloß]] hod schbrenge geloßd. Un des alles fär zum "Ruhme" vun dä "Gróó Nasion".